Koivusaari (Siilinjärvi)

Koivusaari (aiemmin Savonkylä) on kylä Siilinjärven kunnan länsiosassa, noin 10 kilometrin päässä Siilinjärven kirkonkylästä. Vuonna 2007 kylässä oli 253 asukasta, vuonna 2019 heitä oli 313. Kylässä asuu paljon lapsiperheitä. 

Koivusaaressa oli aiemmin kyläkoulu, mutta nykyään valtaosa koululaisista käy Hamulan koulua ja kylän eteläosissa asuvat Kehvon koulua. Koivusaaressa on useita toimivia maa- ja metsätiloja. Useilla tiloilla on karjaa, osa on erikoistunut kasvien viljelyyn. Kylällä on myös runsaasti pienimuotoista yritystoimintaa, lähinnä palveluyrittäjyyttä.https://web.archive.org/web/20170803092737/http://www.siilinjarvi.fi/liitetiedostot/elinkeinot_ja_yrittaminen/maatalous/kylasuunnitelmat/koivusaari.pdf

Vuonna 2006 aloitti toimintansa kotiseutuyhdistys. Kylän toimintakeskus Riihiranta sijaitsee kansanedustaja Katri-Helena Eskelisen kyläläisille lahjoittamalla maalla. Riihirannassa on lentopallokenttä, uimapaikka ja venevalkama.

 Lähteet 

 Kirjallisuutta 
 Kaunis Koivusaari – Soma Savonkylä. Koivusaaren kyläkirja. Koivusaaren Kotiseutuyhdistys 2019. 

Luokka:Siilinjärven kylät ja alueet